
Una dintre cele mai negre pagini din istoria României a fost dominaţia horthystă în Transilvania de Nord Vest, 
din 1940 până in 1944. Trupele maghiare care au ocupat regiunea în septembrie 1940 au supus populația 
românească unui crunt masacru. Mii de români au fost ucişi şi schingiuti cu o cruzime greu de imaginat. 


Au trecut 75 de ani de la una dintre cele mai mari atrocități suferite de poporul român. În septembrie 1940, mii 
de oameni erau schingiuti şi ucişi cu cruzime doar fiindcă se născuseră români şi fiindcă locuiau în Transilvania. 
Supraviețuitorii masacrelor din Transilvania de Nord-Vest, ajunsă timp de patru ani sub stăpânire maghiară, 
vorbesc despre atrocități greu de imaginat şi greu de descris în cuvinte. 


Povestea mácelurilor din Transilvania începe odată cu Dictatul de la Viena. Încheiat la 30 august 1940 cu 
participarea Germaniei naziste si a Italiei fasciste, acest act obliga România la cedarea unui teritoriu uriaş din 
Transilvania, Ungariei condusă de Miklos Horthy, de orientarea fascistă. 


Practic din luna septembrie, zona de nord-vest a Transilvaniei, mai precis 43.492 de kilometri, trebuia cedată 
Ungariei horthyste. În această zonă erau cuprinse şi Crişana, dar şi Maramureşul. Populaţia care intra sub 
jurisdicţia maghiară număra peste 2,5 milioane de locuitori, mai mult de jumătate fiind români. Maghiarii şi 
secuii reprezentau 37,1% din populaţia acestei regiuni. Pe 5 septembrie 1940, la ora 7.00 dimineaţa trupele 
maghiare au trecut graniţa în zona Sighetu Marmaţiei. Erau două corpuri de armată cu efective de peste 300.000 
de soldaţi. La doar trei zile de la pătrundere armatei maghiare în Transilvania a început măcelul. Românii, evreii 
ŞI ţiganii au fost ucişi într-un mod înfiorător. 


Începutul apocalipsei: crimele de la Nuşfalău 


Martorii zilelor cumplite din septembrie 1940 spun că încă din prima zi au început represaliile. De exemplu 
Hrior Victor Văleanu din Satu Mare spune că încă din prima zi a intrării trupelor au început şicanele şi 
interdicțiile. 


„Limba română a fost cu totul înlăturată şi chiar cei care ştiau înainte bine româneşte răspundeau în ungureşte şi 
dacă continua cineva a vorbi îl lăsau fără răspuns, ori îi spuneau «nem tudok olâhul», iar arestările au început 
după două-trei zile”, povestea acesta. 


Pe 8 septembrie, trupele maghiare intrau in Nuşfalău, în apropiere de Smileul Silvaniei. Aici teroarea s-a 
dezlántuit. Ceea ce s-a întâmplat la Nuşflău poate fi găsit în rapoartele din 1946, mai precis dintr-o sentință 
publică a Tribunalului Popular, prin care erau condamnaţi cei care au participat la măcel. În timpul unui raid 
maghiar au murit nouă persoane. Oameni nevinovaţi care se întorceau de la muncă acasă. Cel puţin asta arată 
raportul. Au fost prinşi de un soldat ungur şi de un localnic de etnie maghiară. Iniţial erau şi două femei. Au fost 
eliberate, în timp ce bărbaţi su fost duşi de mai mulţi soldaţi care s-au alăturat primilor doi şi au fost ucişi cu 
baionetele. 


Masacrul de la Treznea 


Coloanele de ostaşi maghiari au ajuns şi în zona Sălajului. În această regiune, în localitatea Treznea, situată la 15 
kilometri de Zalău, a avut loc unul dintre cele mai brutale masacre din perioada dominaţiei horthyste. Nu mai 
puţin de 93 de români au murit, ucişi cu bestialitate. Era 9 septembrie 1940 şi oamenii din Trăznea, fiind cald 
afară, se aflau la muncile câmpului. Atunci întră în sat batalionul 22 de grăniceri Debrezcen sub comanda 
locotenentului Akoszi. 


Fără avertisment, soldaţii horthysti trag în tot ceea ce mişcă. Dezlántuie un atac violent asupra populaţiei 
paşnice. Primii care-şi pierd viata sunt nişte copii cu vitele la păscut pe imas. Nicolae Brumar, un Gran despre 
care relatau ziarele româneşti în 1941, în special "România nouă”, a fost executat pe câmp, alături de soție şi cele 
două fiice. 


Muzicologul Octavian Lazăr Cosma, a cărui familie a fost măcelărită la Treznea, poveşte momentele cumplite. 


"Deodată, au rásunat împuşcături, ce deveneau persistente, se auzeau strigăte de groază, neliniştea şi neputinta 
îşi dăduseră mâna, soldaţi înarmaţi se războiau cu femei casnice, cu pruncii, cu moşnegii; încep să ardă case, 
primăria este cuprinsă de flăcări, se aude o puternică detunătură din centrul comunei, care a băgat şi mai mult 
oamenii în sperieti. Grupe de cătane răscoleau gospodăriile şi, sub ameninţarea baionetelor, se făceau coloane de 


nevinovaţi, care erau împuşcaţi, gáuriti cu baionete, conduşi spre locuri unde urmau să fie executaţi. Motivul? 
Erau români.”, preciza muzicologul. 


Măcelul a continuat toată ziua, fiind organizate execuţii, pe câmpuri. "Pe Meses, se zice, groful Bay cu oamenii 
săi au organizat o acţiune, cerând execuţii în anume puncte. Erau vizati şi intelectualii satului, preotul Traian 
Costea, care a fost împuşcat şi lăsat pradă vâlvătăilor care cuprinseseră casa parohială. Măcelul s-a derulat cu 
cruzime, nemenajînd, în prima fază, pe cei care cădeau în calea armatei însetată de sânge. Nu numai români, 
deoarece printre victime au fost şi evrei, inclusiv copii”, îşi continuă mărturisirea Octavian Lazăr Cosma. 


Prunci omorâţi în leagăn 


Cu toate acestea, mărturiile cele mai cutremurătoare vin din partea unui supravieţuitor al măcelului horthyst. 
Este Gavril Butcovan, un sătean din Ip, localitatea ocupată de horthyşti în toamna lui 1940. Mărturiile sale se 
regăsesc în lucrarea "O pagină de istorie scrisă cu sânge. Mărturiile unui supravieţuitor al masacrului de la Ip", 
apărută în 2006. Scenele descrise de bătrânul supravieţuitor sunt cutremurătoare. Coloanele de soldati maghiari 
au intrat în Ip la 14 septembrie 1940. În zorii zilei s-a dezlántuit iadul. 


"Era întuneric şi m-a cuprins o frică ce nu v-o pot descrie în cuvinte. Aveam doar 16 ani. În familie eram de toti 
10 suflete. Părinţii şi 8 copii. Locuinta era compusă din două camere. Eu, părinţii şi alti 5 frati dormeam într-o 
cameră, iar in camera mică, ceilalți doi frátiori. L-am trezit pe tata, Mihai Butcovan, şi i-am spus că sunt 
impuscati românii. (...) Strada era plină de militari horthysti şi consăteni maghiari deveniți părtaşi la masacru”, 
povesteşte în carte Gavril Butcovan, despre momentul sosirii trupelor horthyste în satul Ip. Capul familiei 
Butcovan a ieşit afară în întâmpinarea soldaţilor, încercând să-şi salveze familia. A fost împuşcat pe loc. 


Gavril Butcovan a fost şi el împuşcat de un soldat, fiindcă a încercat să-şi ajute tatăl. Soldaţii au intrat în casă şi 
au omorât tot ce mişca cu o cruzime fără margini. "Inima îmi bătea tare pentru cá în momentele următoare am 
văzut cum criminalii i-au executat pe fraţii mei. În faţa casei, la câţiva metri de mine, au ucis-o pe sora-mea, 
Maria, de 18 ani, care a fost impuşcată în piept cu cartuşe dum-dum. Fratele Mihai, de 8 ani, a fost împuşcat în 
burtă, iar surioara Ana, de 5 anişori, care, disperată, striga «Unde esti maicá?!», a fost secerată de gloantele 
criminalilor. Fratele Viorel, de 11 ani, a vrut sa fugă spre grădină, însă soldatul care-l urmărea l-a împuşcat în 
cap. Pe surioara Paulina, de doar 11 luni, «bravii» soldaţi unguri au sfârtecat-o cu baionetele în leagăn”, 
povesteşte în "O pagină de istorie scrisă cu sânge. Mărturiile unui supravieţuitor al masacrului de la Ip”, Gavril 
Butcovan. Soldaţii s-au imprástiat prin tot satul şi tot Butcovan povesteşte atrocitățile care au avut loc la Ip in 
aceea zi. Oamenii erau decapitati, sfartecati cu baionetele şi schingiuti. Femeile gravide erau tăiate cu baioneta, 
iar pruncii nenáscuti aruncaţi afară. 


"Înainte de a fi executaţi, multi români au fost torturati, bătuţi, li s-au tăiat mîinile, nasul, urechile, limba, 
organele genitale, le-au fost scoşi ochii, femeilor le-au fost tăiaţi sânii şi gravidelor le-au fost scoşi fetii din burtă 
cu baionetele. (...) Doi bătăuşi duceau într-o desagă capul copilului Dumitru Bogza, împuşcat cu cartuşe dum- 
dum pe claia de gunoi, până i-a fost sectionat gâtul”, îşi continua povestirea Gavril Butcovan. Suprevietuitorul 
din Ip spunea că peste tot erau mâini tăiate şi cadavre. În cele din urmă, românii ucişi au fost aruncaţi în gropi 
comune, fără cruce însă, la ordinul expres al ucigasilor. Şirul omorurilor şi al atrocităților a continuat pe tot 
întinsul zonei ocupate. 


Au avut loc masacre la Cerişa, Marca, Breţcu sau Muresenii de Câmpie. Seria masacrelor a continuat însă şi în 
1944, atunci când România a schimba armele şi a trecut în tabăra aliaților. Până la ocuparea Ungariei de către 
trupele române, administraţia horthystă a făcut sute de victime la Band, Grebeniş,Oroiu,Sărmaşu, Tărian, Prundu 
Bârgăului sau Mosei, începând cu septembrie 1944 şi terminând cu octombrie a aceluiaşi an. 


Români salvaţi de vecinii maghiari 


Nu toti transilvánenii de etnie maghiară au luat parte la omoruri. Au exista şi cei care şi-au salvat vecinii români 
de la moarte. Un exemplu este familia profesorului universitar loan Puşcaş, salvat de la moarte de o o familie de 
maghiari. 


”În spatele nostru, în sant, erau o grămadă de morti şi răniţi. Unul dintre soldati mi-a pus pusca la piept. Mi-am 
văzut moartea cu ochii. Nu ştiu de unde am avut putere, dar am început să număr ungureşte. Soldatul a rămas 
mirat, nu a apăsat pe trăgaci, iar eu continuam să număr, apoi am început să cânt un cântec unguresc, care mi-a 
venit în minte. Nu ştiu cât timp a trecut, arma lui era tintuitá încă de pieptul meu, când au apărut două fete, 
unguroaice, fiicele familiei Gall. Când au văzut ce se întâmplă, s-au năpustit asupra honvezilor”, povesteşte loan 
Puşcaş pentru ”Gardianul”. Profesorul avea pe atunci doar 8 ani. 


Numărul victimelor horthystilor 


Conform datelor statistice oficiale primite de Secretariatul de Stat pentru Nationalitáti, în perioada 1940-1941, 
au fost omorâte 919 persoane majoritatea români, peste 1.100 de schingiuiti si peste 15.000 de arestări. La 
masacru au participat trupe din armata maghiară, dar şi grupări de paramilitari precum "Garda zdrentárosilor”, 
Vânătorii turanici" sau "Ordinul vitejilor”. În 1946, multi cetăţeni de etnie maghiară care au participat alături de 
trupele horthyste la măceluri au fost condamnaţi de Tribunalul Popular. Aproximativ 100 de persoane au fost 
condamnate la moarte. 

